पाएं अपने शहर की ताज़ा ख़बरें और फ्री ई-पेपरडाउनलोड करें
विक्रमपुर इग्लिश के नरेश डेरा में गुरुवार की रात सिकरौल पुलिस ने छापेमारी कर अवैध शराब की फैक्टरी का भंडाफोड किया है। साथ ही भारी मात्रा में अवैध शराब व बनाने के उपकरण समेत अन्य शराब संबंधित सामान बरामद किया है। शराब फैक्ट्री एक दलान में संचालित होती थी। इधर पुलिस के छापेमारी की भनक पर शराब तस्कर भाग निकलने में सफल रहा। पुलिस तस्कर को चिन्हित कर लिया है। जिसकी गिरफ्तारी के लिए छापेमारी करने में जुटी है। पुलिस सूत्रों के अनुसार गुरुवार की रात सूचना मिली थी कि विक्रमपुर इग्लिस के नरेश के डेरा गांव निवासी विनोद चौधरी उर्फ शेरु बाहरी लोगों के साथ मिलकर अपने दलान में शराब की फैक्ट्री चला रहे है। सूचना मिलते ही सिकरौल थानाध्यक्ष आलोक रंजन के नेतृत्व में जवानों के साथ चिन्हित गांव के दलान पर छापेमारी की। जहां शराब बनाने के बाद स्टाक कर तस्करी होती थी। पुलिस ने छापेमारी में करीब छह सौ शराब की बोतले, विभिन्न कंपनियों के 2000 से ज्यादा के रैपर, 8 सौ खाली शराब की बोतले, 16 सौ ढक्कन, 30 लीटर स्प्रिट, 50 लीटर विदेशी शराब में रखी तैयार नकली अंग्रेजी शराब व एक बाइक, एक मोबाइल जब्त कर लिया है। इस संबंध में थानाध्यक्ष आलोक रंजन ने बताया कि गुप्त सूचना के आधार पर कार्रवाई की गयी। जिसमें तीन तस्कर विनोद चौधरी के अलावे नटवार थाना क्षेत्र के राजपुर गांव निवासी ललकू चौधरी उर्फ प्रिंस, अकरौरा गांव के सतेन्द्र सिंह के खिलाफ मामला दर्ज कर लिया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn